als_Latn dik_Latn sag_Latn
19.11.2009, - E Enjte
MASHT – i rishikon Kornizën e Kurrikulumit të Kosovës
Ka filluar punimet seminari ndërkombëtar me temën: Rishikimi i Kornizës së Kurrikulumit të Kosovës - çështjet konceptuale dhe metodologjike për t'u adresuar dhe në të po marin pjesë edhe përfaqësues të komunitetit ndërkombëtarë të akredituar në Kosovë.
Procesi i rishikimit të Kurrikulit si një ndër prioritetet e MASHT-it, do të realizohet deri në fund të vitit 2009. Për këtë qëllim, MASHT më parë ka themeluar Ekipin Teknik/ Këshillin Shtetëror për Kurrikula i Kosovës, i cili ka përgaditur versionin e parë të rishikuar të Kornizës së Kurrikuliumit, i cili do të diskutohet nga pjesmarrës të këtij seminari, ku po marrin pjesë profesionistë të fushave të ndryshne të arsimit e të shkencës në Kosovë.
Objektivat e seminarit janë: ofrimi dhe diskutimi i versionit të parë të Kornizës së rishikuar të Kurrikulumit të Kosovës, i cili përfshinë kontributin e dhënë të Këshillit Shtetëror për Kurrikula të Kosovës dhe të palëve tjera të interesit;
Shkëmbimi i koncepteve dhe i praktikave arsimore/kurrikulare të rëndësishme ndërkombëtare, të cilat janë relevante për rishikimin e kurrikulumit në Kosovë;
Arritja e pajtimit sa i përket aspekteve dhe çështjeve relevante, të cilat duhet të kihen parasysh më tej dhe të përmirësohen në versionin e dytë të Kornizës së rishikuar të Kurrikulumit, që do të dorëzohet për diskutim publik kah fundi i muajit nëntor të vitit 2009.
Zëvendësministri i Arsimit, Agim Hyseni, tha se Korniza e Kurrikulumit është document i ri dhe për MASHT-in, ky dokument paraqet vizionin actual të Ministrisë për ndryshimet në sistemin arsimor të Kosovës. "Korniza e Kurrikulumit e Kosovës, pra, do të jetë bazë në të cilën do të mbështeten ndryshimet në programet mësimore, ndryshimet në sistemin e arsimit dhe aftësimit të mësimdhënësve të Kosovës, dhe të vlerësimit dhe menaxhimit të klasës dhe shkollës sonë me qendër nxënësin, duke ofruar çasje të barabartë me arsim cilësor për të gjithë", është shprehur ai.
Zëvendësministri Hyseni theksoi se, ky dokument, përveq se një Kornizë për Kurrikulumin e Kosovës, në një masë të caktuar paraqet edhe një dokument politikash të MASHT dhe për këtë arsye, Ministria do të qëndrojë prapa këtij dokumenti që parimet dhe filozofia e dokumentit të jetësohen në praktikë në shkollat e Kosovës, pasi të jenë reflektuar fillimisht në kurrikulumet lëndore. "Për vitin 2010, MASHT do të vazhdojë të jetë e përqëndruar në zhvillimin e kurrikulumeve të reja lëndore, dhe në këtë aspect MASHT do të sigurojë që parimet e kësaj Kornize të reflektohen në punën e grupeve punuese, porn ë të njëjtën kohë, MASHT do të angazhohet në ofrimin e trajnimeve të nevojshme për mësimdhënësit, që parimet dhe vlerat e Kornizës të implementohen në nivelin e shkollës dhe që nxënësit tonë të kalojnë nëpër përvoja të reja mësimore që sigurojnë zhvillimin e kompetencave në nivelin më të lartë të mundshëm për kushtet tona", theksoi Hyseni.
Përfaqësues të organizatave donatore të këtij procesi si Komisioni Evropian, Banka Bottërore, UNESCO/IBE dhe UNICEF, theksuan mbështetjen e tyre për këtë proces shumë të rëndësishëm për arsimin kosovar.
Sophie Beamont, përfaqësuese e Komisionin Evropian tha se "jemi këtu bashkë me kolegët e mi për të parë se si mund të bashkëpunopjmë me juve në të ardhmen për të siguruar një hartim efektiv të Kurrikulës dhe implementimin e saj".
Ndërsa, Sachiko Katoka nga Banka Botërore po ashtu konfirmoi mbështetjen e Bankës Botërore në këtë proces në të ardhmen. "Shpresojmë se do të koordinohen punët mes nesh si donatorë, gjithashtu edhe me partnerët lokal për ta mbështetur Ministrinë për të kryer këtë proces", tha ajo.
Afërdita Spahiu nga UNICEF-i përmendi shumë projekte të realizuara nga ana e kësaj organizate që nga viti 1999 dhe tha se UNICEF-i ka mbetur i përkushtuar që të punojnë ngusht me Ministrinë e Arsimit dhe partnerë tjerë në reformimin e arsimit. "Konkretisht në vitin 2008, të ftuar nga MASHT, UNICEF-i ka filluar ta përkrahë procesin e rishikimit të Kornizës së Kurrikulit", tha ajo.
Cameron Harrison, konsulent ndërkombëtar i ministrit për Kurrikula, pohoi se Korniza e Kurrikulit te Kosovës është një bazë e mirë për zhvillimin e kurrikuleve lëndore. Gjithashtu, ai theksoi se duhet të ketë kujdes në zbatimin e kësaj Kornize.
Seminari do të vazhdojë punimet edhe nesër ku do të punohet në grupe, në të cilat pjesëmarrësit do të japin kontributin e tyre kritik sa I përket Kornizës së Kurrikulumit si: relevanca e kompetencave kryesore të përcaktuara nga Korniza, çështja e integrimit të kurrikulumit, struktura e sistemit arsimor dhe çështje të zbatimit të Kornizës së Kurrikulumit.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn